Nefnd um blóðhlutanotkun á Landspítala hefur starfað frá hausti 2016 . Hlutverk nefndarinnar er að stuðla að bættri blóðbankaþjónustu og öruggri og markvissri notkun blóðhluta . Öryggi sjúklinga er alltaf í fyrirrúmi á Landspítala og því er afar mikilvægt að við fylgjum ráðlögðu verklagi við sýnatökur , pantanir , blóðinngjafir og skráningu gefinna blóðhluta . Meðal stærstu verkefna nefndarinnar nú eru að bæta vinnulag við pöntun blóðhluta , auka skráningu blóðinngjafa í Interinfo tölvukerfið og að uppfæra klínískar leiðbeiningar um blóðhlutanotkun . Tilgangurinn með því að halda blóðhlutaviku er að vekja starfsfólk spítalans til vitundar um nokkur veigamikil atriði tengd blóðhlutanotkun . Ferli við að panta og gefa blóðhluta - Ítarefni Beiðnir og blóðsýni . Sjúklingur þarf að eiga BAS / BKS próf í gildi til að hægt sé að afgreiða blóðhluta . BAS / BKS er staðfesting á fyrri blóðflokkun og tryggir að blóðhluti sé af réttum blóðflokki . Ef BAS / BKS er ekki í gildi þarf að senda beiðni og blóðsýni til Blóðbankans . Muna auðkenningu sjúklings og að persónuvotta beiðni ! Ef sjúklingur er ekki til blóðflokkaður þarf fyrst að senda sýni og beiðni um blóðflokkun . Það er mikilvægt öryggisatriði að fyrsta blóðflokkun og sýni fyrir BAS / BKS próf séu tekin á mismunandi tíma þannig að staðfestingarflokkun sé örugg . Upplýsingar um blóðflokk og BAS / BKS próf má nálgast í Interinfo kerfinu , sem er aðgengilegt bæði úr Heilsugátt og Sögu . Þegar staðfest hefur verið að sjúklingur eigi gilt BAS / BKS próf eru fyrirmæli um inngjöf blóðhluta „ tekin upp “ og pöntun blóðhluta framkvæmd . Pantanir blóðhluta eru gerðar með því að fylla út viðeigandi eyðublað eða hringja í Blóðbankann ( s : 543 5507 / 5514 ) . Nú er verið að vinna að innleiðingu rafræns pöntunarkerfis blóðhluta í Heilsugátt , sem ætti að auðvelda pantanir og fækka símhringingum . Stefnt er að því að taka rafrænt pöntunarkerfi í notkun í byrjun árs 2018 . Starfsmenn Blóðbankans taka til blóðhluta og pakka niður í sérstakar blóðflutningstöskur sem síðan eru sendar með skutlu / leigubílum á viðeigandi sjúkrahús þar sem blóðhlutum ( rauðkornaeiningum ) er komið fyrir í blóðskáp . Starfsmenn sjúkradeilda sækja blóðhluta í blóðskáp fyrir inngjöf . Mikilvægt er að blóðhlutar séu geymdir við rétt hitastig . Hefja skal inngjöf á rauðkornum og plasma innan við 30 mínútum frá því að einingar voru teknar úr kæli . Blóðflögueiningar eru ALDREI geymdar í kæli og skal gefa um leið og þær berast á sjúkradeild . Það er lögbundin skylda að skrá upplýsingar um inngjöf blóðhluta í Interinfo fyrir hverju einustu blóðhlutaeiningu sem sjúklingur fær . Þetta er tekið fram í reglugerð um notkun blóðs . Ástæðan er sú að nauðsynlegt að vita hvaða blóðgjafi gaf hvaða sjúklingi blóð . Þetta er nefnt „ rekjanleiki “ og skiptir miklu máli t.d. við rakningu hugsanlegs smits við blóðinngjöf . Á Landspítala á alltaf að skrá inngjöf allra blóðhluta í Interinfo kerfið sem er aðgengilegt bæði úr Sögu og Heilsugátt .